বাংলাদেশের সরকারপ্রধানদের তালিকা

এটি বাংলাদেশের সরকারপ্রধান হিসেবে দায়িত্ব পালনকারী এবং ক্ষমতা ও কর্তৃত্ব প্রয়োগকারী ব্যক্তিবর্গের একটি তালিকা।

১৯৯১ সালের পর প্রণীত সাংবিধানিক কাঠামো অনুযায়ী বাংলাদেশের প্রধানমন্ত্রী হচ্ছেন নির্বাহী সরকারপ্রধান। তবে বিভিন্ন সময়ে অন্য পদাধিকারীরাও সরকারের কার্যকর নিয়ন্ত্রণ পরিচালনা করেছেন।  এর মধ্যে রয়েছে রাষ্ট্রপতি, প্রধান সামরিক আইন প্রশাসকের (সিএমএলএ) সংবিধান-বহির্ভূত পদ, তত্ত্বাবধায়ক বা অন্তর্বর্তীকালীন সরকারের প্রধান উপদেষ্টার সাংবিধানিক বা সংবিধান-বহির্ভূত পদ এবং এমন কিছু কার্যত ক্ষমতাধারী নেতা, যারা আনুষ্ঠানিকভাবে সরকার প্রধানের পদ ধারণ না করেই কর্তৃত্ব প্রয়োগ করেছিলেন।

## প্রধানমন্ত্রী

বাংলাদেশের প্রধানমন্ত্রী হলেন দেশের সংসদীয় ব্যবস্থার অধীনে সাংবিধানিকভাবে সরকার প্রধান। ১৯৭২ সালের সংবিধানে ওয়েস্টমিনস্টার-ধাঁচের একটি ব্যবস্থা প্রতিষ্ঠিত হয়, যেখানে জাতীয় সংসদের সংখ্যাগরিষ্ঠ নেতা হিসেবে প্রধানমন্ত্রী রাষ্ট্রের নির্বাহী বিভাগ পরিচালনা করেন। রাষ্ট্রপতি কর্তৃক প্রধানমন্ত্রীর নিয়োগ হলেও তবে পদে বহাল থাকার জন্য তাকে সংসদের আস্থা বজায় রাখতে হয়।

শেখ মুজিবুর রহমান ১৯৭২ সালের  ১২ জানুয়ারিতে রাষ্ট্রপতিত্ব ত্যাগ করে প্রধানমন্ত্রিত্ব গ্রহণের পর থেকে ১৯৭৫ সালের ২৫ জানুয়ারিতে বাকশালের মাধ্যমে রাষ্ট্রপতিশাসিত ব্যবস্থা পুনঃপ্রবর্তনের আগপর্যন্ত ৩ বছর ১৩ দিন প্রধানমন্ত্রীই ছিলেন বাংলাদেশের সরকারপ্রধান।

১৯৯১ সালের জাতীয় নির্বাচনের পর গণভোটের ভিত্তিতে বাংলাদেশের সংবিধানের দ্বাদশ সংশোধনী কার্যকরের মাধ্যমে বছরের পর বছর ধরে রাষ্ট্রপতি ও সামরিক আধিপত্যের অবসান ঘটিয়ে সংসদীয় গণতন্ত্র পুনরুদ্ধার করে প্রধানমন্ত্রীকে দেশের নির্বাহী কর্তৃত্ব প্রদান করা হয়। কেবল তত্ত্বাবধায়ক বা অন্তর্বর্তীকালীন সরকারের প্রধান উপদেষ্টাদের অস্থায়ী নির্বাহী সময়কাল ব্যতীত ১৯৯১ সালের ২০ মার্চ থেকে প্রধানমন্ত্রীই দেশটির সরকার প্রধান হিসেবে দায়িত্ব পালন করে আসছেন।

প্রথম সংসদীয় প্রজাতন্ত্রের সময় শেখ মুজিবুর রহমান এবং দ্বিতীয় সংসদীয় প্রজাতন্ত্রের সময়কালে খালেদা জিয়া ও শেখ হাসিনা সরকারপ্রধান হিসেবে এই পদে অধিষ্ঠিত ছিলেন। বর্তমানে দেশের প্রধানমন্ত্রী হিসেবে দায়িত্বরত আছেন তারেক রহমান।

## রাষ্ট্রপতি

বর্তমান সংসদীয় ব্যবস্থার অধীনে ১৯৯১ সালের ২০ মার্চ থেকে বাংলাদেশের রাষ্ট্রপতি আনুষ্ঠানিকভাবে কেবল রাষ্ট্রপ্রধান হিসেবে দায়িত্ব পালন করেন। তার কোনও নির্বাহী ক্ষমতা নেই। ১৯৭৫ সালের ২৫ জানুয়ারি থেকে ১৯৯১ সালের ২০ মার্চ পর্যন্ত দেশটি রাষ্ট্রপতিশাসিত ব্যবস্থার অধীনে পরিচালিত হত। তখন রাষ্ট্রপতি ছিলেন নির্বাহী প্রধান। মুক্তিযুদ্ধকালীন ও যুদ্ধ-পরবর্তী বাংলাদেশের অস্থায়ী সরকারও (১৭ এপ্রিল ১৯৭১–১২ জানুয়ারি ১৯৭২) রাষ্ট্রপতি শাসিত কাঠামো অনুসরণ করেছিল। 

শেখ মুজিবুর রহমান (অস্থায়ী ও প্রজাতন্ত্রী সরকারে), খোন্দকার মোশতাক আহমদ (সামরিক আইনে), আবু সাদাত মোহাম্মদ সায়েম (শাসনামলের কিছু সময় সিএমএলএ), জিয়াউর রহমান (নির্বাচিত হওয়ার আগে সিএমএলএ), আবদুস সাত্তার ( নির্বাচিত হওয়ার আগে ভারপ্রাপ্ত) এবং হুসেইন মুহাম্মদ এরশাদ ( নির্বাচিত হওয়ার আগে এবং আংশিকভাবে সিএমএলএ) রাষ্ট্রপতি পদে সরকার প্রধান হিসেবে অধিষ্ঠিত ছিলেন। ১৯৭১ সালে শেখ মুজিবের পাকিস্তান কারাবাসের সময় সৈয়দ নজরুল ইসলাম এবং এরশাদের পদত্যাগের পর শাহাবুদ্দিন আহমেদ ভারপ্রাপ্ত রাষ্ট্রপতি ছিলেন।

## প্রধান সামরিক আইন প্রশাসক
প্রধান সামরিক আইন প্রশাসক (সিএমএলএ) ছিলেন বাংলাদেশের সংবিধান-বহির্ভূত সামরিক আইন চলাকালীন সময়ে প্রধান নির্বাহী কর্তৃপক্ষ। কখনও রাষ্ট্রপতি নিজেই, কিংবা কখনও পৃথক আলাদা থাকলে সিএমএলএ-ই কার্যত প্রধান নির্বাহী ক্ষমতা প্রয়োগ করতেন।

সামরিক শাসনের সময় প্রায়ই প্রধান সামরিক আইন প্রশাসকই (সিএমএলএ) রাষ্ট্রপতি হিসেবে দায়িত্বপালন করতেন। কখনও কখনও পদ দুটি পৃথক থাকলেও রাষ্ট্রপতির বদলে প্রকৃত কর্তৃত্ব সাধারণত সিএমএলএ-ই প্রয়োগ করতেন। জিয়াউর রহমান রাষ্ট্রপতি নির্বাচিত হওয়ার পূর্বে সিএমএলএ থাকা অবস্থায় তার ঘোষণাপত্রে প্রকৃত সরকার প্রধান কে তা নির্ণীত না করায় রাষ্ট্রপতি ও সিএমএলএ-এর মধ্যে ক্ষমতার বিভাজন স্পষ্টভাবে চিহ্নিত না থাকা অবস্থায় কার্যত তিনিই সরকারপ্রধান ছিলেন। ১৯৮২ সালের ২৪শে মার্চ লেফটেন্যান্ট জেনারেল হুসেইন মুহাম্মদ এরশাদ ক্ষমতা দখল করলে তিনি স্পষ্টভাবে সিএমএলএ-এর পদবি গ্রহণ করেন এবং ঘোষণা করেন যে রাষ্ট্রপতি "সিএমএলএ-এর পরামর্শ বা অনুমোদন ছাড়া" কাজ করতে পারবেন না, এবং সিএমএলএ-কে "প্রধান নির্বাহী এবং সরকারপ্রধান" হিসেবে অভিহিত করেন যতক্ষণ না সামরিক আইন প্রত্যাহার করা হয়। 

এই পদে *কার্যত* সরকারপ্রধান ছিলেন আবু সাদাত মোহাম্মদ সায়েম (রাষ্ট্রপতি হিসেবেও), জিয়াউর রহমান (সায়েমের সময় ও নিজের রাষ্ট্রপতিত্বে), এবং হুসেইন মুহম্মদ এরশাদ (আহসানউদ্দিন চৌধুরীর সময় ও নিজের রাষ্ট্রপতিত্বে)।
বিষয়শ্রেণী:সরকার প্রধানদের তালিকা
বিষয়শ্রেণী:বাংলাদেশের সরকারপ্রধান
বিষয়শ্রেণী:অপর্যালোচিত অনুবাদসহ পাতা

## প্রধান উপদেষ্টা

বাংলাদেশের প্রধান উপদেষ্টা হচ্ছেন বাংলাদেশের অরাজনৈতিক তত্ত্বাবধায়ক ও অন্তর্বর্তীকালীন সরকারের সময়কার সরকারের প্রধান। নির্বাচিত প্রধানমন্ত্রীর সমতুল্য ক্ষমতা নিয়ে, প্রধান উপদেষ্টা এমন একদল উপদেষ্টার পরিষদ পরিচালনা করেন, যারা রাজনৈতিকভাবে নিরপেক্ষ এবং প্রধান রাজনৈতিক দলগুলোর কাছে গ্রহণযোগ্য হিসেবে বিবেচিত হন।

এই পদটি ১৯৯৬ সালে ত্রয়োদশ সংশোধনীর মাধ্যমে সংবিধানে অন্তর্ভুক্ত করা হয়, নির্বাচনের নিরপেক্ষতা নিয়ে বিতর্কের পর। ২০০৬–০৮ সালের রাজনৈতিক সংকটের সময় প্রেসিডেন্ট ইয়াজউদ্দিন আহমেদ এই দায়িত্ব গ্রহণ করেন, পরে তাঁকে ফখরুদ্দিন আহমেদ প্রতিস্থাপন করেন, যিনি সামরিক বাহিনীর পৃষ্ঠপোষকতায় একটি অরাজনৈতিক তত্ত্বাবধায়ক সরকার পরিচালনা করেন। ২০১১ সালে পঞ্চদশ সংশোধনীর মাধ্যমে এই তত্ত্বাবধায়ক ব্যবস্থা বিলুপ্ত করা হয়, এর আগে সুপ্রিম কোর্ট এটিকে অসাংবিধানিক ঘোষণা করে। তবে ২০২৪ সালের ডিসেম্বর মাসে হাইকোর্ট বিভাগের এক রায় এবং প্রধানমন্ত্রী শেখ হাসিনার পদত্যাগের মাধ্যমে এই পদটি পুনর্বহাল হয়, যা একটি নতুন অন্তর্বর্তীকালীন সরকারের পথ প্রশস্ত করে।

সংবিধান অনুযায়ী, প্রধান উপদেষ্টা সাধারণত সদ্য অবসরপ্রাপ্ত প্রধান বিচারপতিদের মধ্য থেকে, অথবা অবসরপ্রাপ্ত আপিল বিভাগের বিচারকদের মধ্য থেকে, বা সর্বশেষ ক্ষেত্রে, অন্য কোনো অরাজনৈতিক নাগরিকদের মধ্য থেকে নির্বাচিত হন। উপদেষ্টারা রাষ্ট্রপতির মাধ্যমে প্রধান উপদেষ্টার পরামর্শে নিয়োগপ্রাপ্ত হন এবং তাঁরা মন্ত্রিপরিষদের মন্ত্রীর মর্যাদা ও সুবিধা ভোগ করেন; প্রধান উপদেষ্টা প্রধানমন্ত্রীর মর্যাদা পান।

এই পদে সরকারপ্রধান হিসেবে দায়িত্ব পালন করেছেন মুহাম্মদ হাবিবুর রহমান, লতিফুর রহমান, ইয়াজউদ্দিন আহমেদ (রাষ্ট্রপতির দায়িত্ব পালনকালে), এবং সামরিক সমর্থিত অরাজনৈতিক ফখরুদ্দিন আহমেদ। ফজলুল হক ইয়াজউদ্দিনের পদত্যাগের পর ভারপ্রাপ্ত প্রধান উপদেষ্টা হিসেবে দায়িত্ব পালন করেন। বর্তমানে এই পদে অন্তর্বর্তীকালীন সরকারের প্রধান উপদেষ্টা এবং বাংলাদেশের সরকারের প্রধান হিসেবে মুহাম্মদ ইউনুস দায়িত্ব পালন করছেন।

## তালিকা

;*অবস্থা*
*
*
*

;*রাজনৈতিক দল*
*
* (বাকশাল)
*
*

;*অন্যান্য দল*
*
*

 কর্তব্যরত অবস্থায় মৃত্যু

## আরও দেখুন
* বাংলাদেশের রাষ্ট্রপতি ও প্রধানমন্ত্রীদের তালিকা
## টীকা

## তথ্যসূত্র